নিজস্ব প্রতিবেদন : লোকসভা ভোটের আগে বেনজির সিদ্ধান্ত নির্বাচন কমিশনের। 'শাস্তিপ্রাপ্ত' প্রশাসনিক আধিকারিকদের লোকসভা ভোটের কাজে ব্যবহার করা যাবে না। বৃহস্পতিবার এই মর্মে নির্দেশিকা জারি করল জাতীয় নির্বাচন কমিশন। উল্লেখ্য, গত বিধানসভা ভোটে কয়েকজন আধিকারিকের বিরুদ্ধে ব্যবস্থা নিয়েছিল কেন্দ্রীয় নির্বাচন কমিশন। নির্দেশিকা অনুসারে ওই ডিএম, এডিএম, এসডিও, বিডিও-দের এবার ভোট প্রক্রিয়ার বাইরে রাখতে হবে। জানা গেছে, ইতিমধ্যেই সিইও দফতরে এসে পৌঁছেছে জাতীয় নির্বাচন কমিশনের নির্দেশ।